open-index/open-wikipedia-markdown huggingface dataset:
Josuë Dupon

thumb|<center>Josuë Dupon
**Josuë Dupon** (ook Josué of Josue Dupon) (Ichtegem, 22 meie 1864 - Berchem (Antwerpn), 13 oktober 1935) was e West-Vlamschn beeldhouwer en graveur.

Je volgde oavendlessn an den academie van Roeseloare en Antwerpn (1884) en loater an 't Nationaal Hoger Instituut vo Schone Kunstn (1887).

Achter zyn studies het ie êest 'n ende gewerkt in den atelier van beeldhouwer Clement Carbon in Roeseloare. In 1891 het ie e goudn medaille g'hoald met de beeldngroep *Samson en de lêeuw* en j'  is ook twiddn g'endigd in de Prys van Rome vo beeldhouwkunste. Jules Lagae wos e moat van hem. Vanof 1905 toet in 1934 gaf  't  ie lesse beeldhouwkunste an den academie van Antwerpn. 
## Werk
Josuë Dupon is surtout bekend gerakt vo zyn realistische beeldn van exotische bêestn. Zyn beeld de *Kemeldryver* en twêe groepn beeldn in brons stoan an den entree van de Zoo van Antwerpn. 

Je  makte ook bustes, oorlogsmonumentn (Ichtegem, Berchem, Hoogstroatn, Roeseloare) en openboare monumentn, lik 't ruterstandbeeld van Constant Lievens in Môoslee (1929).

't Beeld *Vint met de pelikoan* wos 't vôorontwerp in brons vo de centroale figeure in e fonteine an de Kunstberg in Brussel. By verbouwiengn in 1958 hen ze die fonteine weggedoan en 't beeld verhuusde noa 't *Unesco-roundpunt* dichte by de stoasje in  Brugge.

Dupon makte ook klêne beeldn in ivoor en e dêel medailles.

Ofbeeldienge: Moorslede beeld Constant Lievens.jpg|Beeld van Constant Lievens in Môoslee
Ofbeeldienge:Roeselare gedenkmuur.jpg|Monument an 't Sint-Michielspling in Roeseloare
Ofbeeldienge:20110616 antwerp45.jpg|Beeldn an den entree van de Zoo van Antwerpn

## Olympische Speeln
In 1936 kreeg Josuë Dupon postuum e bronzn medaille ip de Kunstwedstrydn van d' Olympische Speeln. Die wedstrydn woarn e dêel van de Speeln tusschn 1912 en 1948.
## Externe koppeliengn
*Josuë Dupon
*Standbeelden.be
*Schoonselhof
*Zoo Antwerpen
Jan Turpin

thumb|<center>Jan Turpin, reus van Nieuwpoort
**Jan Turpin** is de bekendste reus van Nieuwpoort. D' andere zes reuzn van de Reuzegilde zyn Goliath en Griete, dochter Rosalinde, Puuptje, Crabbe en Jacqueline d' hekse. Jan Turpin is de grotste gedreegn reus van Europa. J' is 10,60 m grôot en je weegt 760&nbsp;kg. Je wordt gedreegn deur 24 man.

Ofbeeldienge:Riesen Nieuwpoort Jacqueline Puuptje Crabbe.jpg| Jacqueline, Puuptje en Crabbe in Rodgau (Duutsland) (2010)
Ofbeeldienge: Nieuwpoort reuzen 2011.JPG|Puuptje, Goliath en d' hekse Jacqueline in Nieuwpoort (2011)

## Geschiedenisse
*Rekeniengn van 1494 wyzn al ip 't bestoan van e reus in de stad.
*Vo den Êeste Weireldoorloge noemdege de stadsreus Goliath. J' is officiël getrouwd me Griete.
*Reus Jan Turpin I makte in 1926 zyn êestn uutstap. Je kreeg zyn noame van den burgemêester van Nieuwpoort die in 1489 an de vrouwn gienk vroagn vo mee te vichtn met hunder vermoeide vintn by de verdedigienge van hunder stad teegn de Fransche, Bruggeliengn en Gentenoars. De vrouwn vochtn *soo cloeckelyck* dan ze de droevoards kostn verjoagn. Binst de Twidde Weireldoorloge is de reus verbrand achter e  bombardement. De kop in koper, die op 'n andere plekke was oundergebrocht, bleef gespoard.
*De reus van nu Jan Turpin II dateert van 1963 vo de vierienge van "Nieuwpoort 800" (Nieuwpoort kreeg zyn stadskeure in 1163). 

Om de twêe joar trekt er e reuzestoet deur 't stadscenter van Nieuwpoort me mêer of 100 reuzn.
1489

1486 - 1487 - 1488 - **1489** - 1490 - 1491 - 1492
## Gebeurtenissn
[thumb|Reliekschryn van d' heilige Ursula deur [Hans Memling, Oud Sint-Jan, Brugge (1489)]]
*Hans Memling schildert êen van zyn schôonste werkn, 't schryn (reliekkistje) van d' heilige Ursula.
*Maximiliaan trekt me zyn legers noa 't Duuts Ryk. Je benoemt Albrecht van Saksn vo zyn gezag t' herstelln in d' ipstandige steedn van Vloandern en 't hertogdom Broabant. 
*30 oktober - Verdrag van Montil-lez-Tours tusschn Karel VIII van Frankryk en Maximiliaan: 't regentschap van Maximiliaan over Vloandern wordt hersteld en de steedn wordn gestraft. Gent en Brugge voeln hunder benoadêeld deur de verdêlienge van de boete. Ze krygn de steun van Filips van Kleef.

## Geboorn
;ogustus
*Antonio da Correggio, Italioansche kunstschilder
## Gestorvn
;december
*Simon Marmion, Frans-Vlamsche kunstschilder, gerekend by de Vlamsche Primitievn
1439

1436 - 1437 - 1438 - **1439** - 1440 - 1441 - 1442
## Gebeurtenissn
[thumb|<div class="center">[Jan van Eyck: Portret van Margareta van Eyck (1439), Groeningemuseum, Brugge]]
*11 meie - Jan van Bourgondië, bastoardzeune van Jan zounder Vrees, wordt bisschop van Koameryk (Cambrai). Je was de kandidoat van Filips de Goein. J' he pertang gin al te goeie reputoasje. 't Schynt dat 'n styf ip luxe gesteld is en dat 'n geirn de vrouwn ziet.   
*29 september - Verdrag van Greveliengn: Filips de Goein sluut vrede met Iengeland. Dat is goed vo de commerce die were ip gank komt.
## Gestorvn
;oktober
*27 - Albrecht II van 't Heilig Rooms Ryk
Franz Skarbina

thumb|<center>Franz Skarbina in 1909
[thumb|<center>De vismarkt in [Blanknberge deur Franz Skarbina (1886)]]
**Franz Skarbina** (Berlyn, 24 februoari 1849 - Berlyn, 18 meie 1910) was e Duutsche kunstschilder.
## Leevn
Skarbina gienk van 1865 toet 1869 noa den academie van Berlyn en doarachter had 'n zyn eign atelier in de  Prinzenstraße 21, woa dat 'n ook têeknlesse gaf.

In 1871-1872 gienkt 'n ip reize noa Dresden, Wenen, Venetië, Merano, München en Nürnberg. In 1877 bezocht 'n België, Holland en Vrankryk. In Parys wierd 'n g'influenceerd deur d' impressionistn. Je kêerde ton were noa 't Duuts Ryk en wierd prof an den academie van Berlyn in 1878. 

Je weunde van 1882 toet 1886 surtout in Parys. Je reisde in die periode ook in Nôord-Afrika, Holland en België. In 1889 dêed 'n mee an de jubileumexposiesje vo de vierienge van 100 joar Fransche Revoluusje.

Je makte in 1892 dêel uut van de *Vereinigung der XI*, e kunstgroep in Berlyn woavan dat 'n iprichter was tegoare me zyn moatn Max Liebermann en Walter Leistikow. Je wierd in 1895 illustrateur en adviseur van 't kunstmagazine Pan en je makte dêel uut van de stichters van de kunstgroep Berliner Secession in 1898.

J' is dôod gegoan van e niercrise an zyn 61 joar in zyn weunste in de Königin-Augusta-Straße in Berlyn. Werk van hem is ter te viendn in Duutsche musea en privé-collecties. E grôot dêel van zyn erfenisse is verdweenn in de bombardementn van 1945.

## Werk

Ofbeeldienge:Franz Skarbina Allerseelentag (Hedwigskirchhof) 1896.jpg|Allerzieln in Berlyn, 1896
Ofbeeldienge:Franz Skarbina Dame Seebad 1883.jpg|Vrouwe an 't strange, 1883
Ofbeeldienge:Franz Skarbina Weihnachtsmarkt Berlin.jpg|Kestmarkt in Berlyn, 1892
Ofbeeldienge: Franz Skarbina Friedrichstraße an einem regnerischen Abend 1902.jpg| Friedrichstraße in de reegn, 1902

### Vismarkt in Blanknberge
In 1886 schilderde Skarbina *De vismarkt in [[Blanknberge]]*. Ip 't werk is te zien dat de visverkoop gebeurde an 't *Visch Verkoopers Huis* in de Breydelstroate. De vis wierd ip stroate geleid, sôorte by sôorte. Ook an d' herberge *In 't Visscherswelzyn* in de Weststroate wierd er vis verkocht. De vismyne kwamt er moa in 1888.
Vliegpling van Pleiku

thumb|Vliegpling van Pleiku
't **Vliegpling van Pleiku** (Vietnamees: *Sân bay Pleiku*, Iengels: *Pleiku Airport*) es e vliegpling by Pleiku, e stad in de provinsje Gia Lai in de regio Tây Nguyên, de centroale hooglandn in Vietnam.
## Bestemmiengn
* Air Mekong: Hanoi, Ho Chi Minhstad, Vinh
* Vietnam Airlines: Hanoi, Ho Chi Minhstad, Da Nang
Facebook

thumb
**Facebook** da is e sociale netwerksite. Sinds meie va 2008 bestoat der e versje va in 't Nederlands. In december va 2008 begost de site te groein me zesoenderd-duust nieuwe profieln up e dag. In april va 2009 ad Facebook ol meer of twioenderd miljoen actieve mensn, en vuuf moandn loatre woarn da der ol fiftig miljoen mêer. In juli va 2010 ad Facebook ol in totoal een olf miljaar gebrukers en das oengeveer zeevn procent va olle mensn up de weireld.
Edwin Toovey

[thumb|<center>Begunjoarn van 't kusttourisme in [Blanknberge. Litho van Edwin Toovey, 1855]] 
**Edwin Toovey** (1826-1906) was e Belgische lithograaf, kunstschilder en aquarellist van Iengelschn ofkomst.

Je was de broere van William Toovey die in 1847, tegoare met aquarellist en lithograaf Gustave Simonau, e belangryke lithografische drukkerie iprichtte in Brussel, Simonau & Toovey. De fotograaf Jules Géruzet was dikwils hunder uutgever.

Ook zyn zeune Richard Toovey was lithograaf en aquarellist.
Peter Puype

**Peter Puype** (Toeroet, Belgie, 1974) is e Belgschen kunstenoare die wunt en werkt in Gent.

## Zyn styl
Puype komt Mêester in de beeldende kunstn an d'Hogeschole in Gent in 1997. Je kut ol zêre zien wuk dat 'n wilt zeggn me zyn werk. Puype guft kretiek op de weireld woarin da me leevn. E gift of op de Kerke en nuze kapitalistiese maniere van peizen en doen: we verteirn te vele, we moakn vor olles reclame, en we verlêern de goe maniern van overtyd. Vaneigens goa ni olleman doamei t'akkôord, en da gift ol dikkers e keir ambras.  

## Zyn werk (e dêel)
*2009 - Op 'That's All Folks' (CC Brugge) exposeert Puype me *Iconoclasm*. De bezoekers krygn, lik by e bollo-smitto, stêenn om Mariabeeldetjes kapot te smytn. Nogol wot menschen en d'r teegn eprotesteerd, en z'hen bykan d'exposiesje moetn stoppn.
*2010 - *L'histoire occulte des Belges*. Op d'exposisje BAT10 placeert Puype plakkoatn lasen de route. Op de geilve affichen stoan d'r, in 't zwort, zinn uut de tekste van e liedje van Sandra Kim (*J’aime la vie*). E dêel van de plakkoatn wos kapot emakt. 
*2011 - *Idol Icon Idiot*. Een exposisje over Puype ollêne in CC Brugge. De kunstenoare wilt toogn dat de kerke en 't grôot kapitoal twei andn op e buuk zyn.

## Muzik
Peter Puype et ouk in e grouptje mei-edoan (Factory Pilot) da punkmezik speelde. Loater van tyd et 'n nog jazz (contrabas) estudeerd. 

## Externe koppelienge
* Zyn officieeln website - peterpuype.be

## Bronn
Gotye

thumb|<center>Gotye ip 't Golden Plains Festival in 2007
**Gotye**, echte noame **Wouter (Wally) De Backer** (Brugge, 21 meie 1980), is e Belgisch-Australische zanger-liedjesschryver en muzikant. J' is geboorn in West-Vloandern, moa je verhuusde me zyn ouders noar Australië ot 'n 2 joar oud was. Je klapt Iengels moar ook Nederlands.

Je speelde in 1998 met e poar gastn van zyn schole by e rockgroep met de noame Downstares. Loater begost ie solo en je speelt ook by The Basics, e pop-rockgroep uut Melbourne. Zyn êeste single "Learnalilgivinanlovin" van de ploate "Like Drawing Blood" kwam uut in ogustus 2006 (2008 in Vloandern). In 2011 is zyn single *Somebody That I Used To Know* me Kimbra e numero 1 hit gewordn.
## De noame 'Gotye'
De Backer zyn vôornoame Wouter is 'Gaultier' in 't Frans en doar het ie 'Gotye' van gemakt.
## Pryzn
In 2011 won Gotye drie pryzn ip d' Australische ARIA Awards. In Vloandern het 'n den 10stn december 2011 me 't liedje *"Somebody that I used to know"* de prys gewonn vo "hit van 't joar" en vo "videoclip van 't joar" ip de Music Industry Awards (de MIA's).
## Ploatn
### Alboms
**Boardface* (2003) 
**Like drawing blood* (2006)
**Making mirrors* (2011)
### Singles
**Learnalilgivinanlovin* (2008)
**Hearts a mess* (2008)
**Coming back* (2009)
**Somebody that I used to know* me Kimbra (Best verkochte single van 2011 in Vloandern)
**Eyes wide open* (2011)

## Externe koppelienge
* Officiële site Gotye
Steven Vanackere

thumb|Steven Vanackere (2012)
**Steven Vanackere** (Wevelgem, 4 februoari 1964) is ne West-Vlamse polletieker vo de  CD&V. Vanackere weunt in Neder-Over-Heembeek (Brussel).

Ie is de zeune van Leo Vanackere, die volksvertegenwoordiger en senateur gewist is en in 1979 gouverneur van West-Vloandern. Zyn grôovoader Remi Wallays wos senateur en burgemêester van Wevelgem.

## Studies
*Gemêenteschole van Sint-Stevens-Woluwe
*Latyn-Wiskunde in 't Sint-Albertuscollege van Haasrode (poaters Karmelietn)
*Licentioat Rechtn (K.U.Leuven, 1987)
*Licentioat Economische Weetnschappn (K.U.Leuven, 1988)
*Ênige kandidateure Polletieke Weetnschappn (K.U.Leuven, 1985)

## Carrière
*1987-1988: Attaché by de Kredietbank n.v.
*1988-1989: Directie-attaché by BAC - Adviseur by CEPESS (centrum vor economische, polletieke en socioale studies)
*1990-1991: Adviseur van algemêen CVP-vôorzitter Herman Van Rompuy
*1991-1993: Adjunct-kabinetschef van Jos Chabert, minister van Begrôtienge, Financiën, Openboar Ambt en Externe Betrekkiengn van 't Brussels Hoofdstedelik Gewest
*1993-2000: Directeur-generoal van d ' Hoave van Brussel
*1995-1999: Kabinetschef van Jos Chabert, minister van Economie, Begrôtienge, Financiën en Externe Betrekkiengn van 't Brussels Hoofdstedelik Gewest
*2000-2005: Adjunct-directeur-generoal van den MIVB
*2004-2007: Vlams volksvertegenwoordiger
*2007-2008: Vlams minister van Welzyn, Volksgezondheid en Gezin
*2008-2009: Vice-êesteminister en minister van Ambtenoarnzoakn, Overheidsbedryvn en Institutionele Hervormiengn
*2009-2011: Vice-êesteminister en minister van Buutnlandse Zoakn en Institutionele Hervormiengn
*6 december 2011 - 5 moarte 2013: Vice-êesteminister en minister van Finansjes en Duurzoame Ontwikkelienge
*1 juli 2014:  Gecoöpteerd senateur vo de CD&V
## Publicoaties
*"De wet handelspraktijken, stoorzender voor de vrije mededinging?", in Jura Falconis, 1986-1987, 1, 37-51.
*"België: (een) hart van financieel Europa?", in Nieuw Tijdschrift voor Politiek, 1988, 4, 59-86.
*"De rol van de overheid t.o.v. het bedrijfsleven", in Nieuw Tijdschrift voor Politiek, 1988, 5, 21-35.
*"De verdeling van de economische kost van een ecologisch herstelbeleid", in Nieuw Tijdschrift voor Politiek, 1989, 5, 55-70.
*Leterme, Y., “Vergrijzing & verkleuring. Uitdagingen bij het samenleven”, 2005, 112 pp (co-auteur)

## Externe koppelienge
*Website van Steven Vanackere (gearchivêerd)
953

950 - 951 - 952 - **953** - 954 - 955 - 956
't Joar **953** is 't 53e joar in de 10e eeuwe volgenst de christelikke joartellienge.
## Gebeurtenissn
[thumb|[Karel van Neder-Lotharingen]]

*Ratherius wordt bisschop van Luuk.
*Keizer Otto I, zeune van Hendrik I de Veugeloare, benoemt zyn broere Bruno de Grôotn toet eirtsbisschop van Keuln en hertog van Lotharingen.

## Geboorn
*Karel van Neder-Lotharingen
## Gestorvn
;juli
*9 - Wigfried, eirtsbisschop van Keuln
;november
*18 - Liutgarde van Saksn
Boardegem

**Boardegem** is e dorp in de provinsje Ôost-Vloandern en e dêelgemêente van de stad Aalst. De plekke ligt in de Denderstreke.

## Geschiedenisse
De noame Boardegem komt van 't Germoans *Bardingaheim*. Boardegem en Meldert woarn in de karolingischn tyd gesitueerd in de Broabantgouwe en loater in 't hertogdom Broabant. 

Boardegem kwam den 1ste januoari 1977 tegoare me Meldert by de stad Aalst.

## 't Zien weird
*Pastorie
*Sint-Margrietkerke
*Oude stoasje 

Ofbeeldienge:Baardegem - Sint-Margrietkerk - Aalst - België.jpg|Sint-Margrietkerke
Ofbeeldienge:Baardegem - oud station - Aalst - België.jpg|Oude stoasje

## Sport
In Boardegem speelt de voetbolclub VJ Baardegem.
Marie-Anne Tibbaut

[thumb|<center>Aquarel van de Sint-Pieterskerke in [De Panne deur Marie-Anne Tibbaut]]
**Marie-Anne Tibbaut** (Gent, 9 februoari 1869 - Gent, 9 december 1935) was e Vlamsche schilderesse, surtout aquarelliste. Ze was e volgelienge van 't luminisme van Emile Claus.

Heur carrière begost in 1895. Ze schilderde landschappn, stadzichtn me personages en blommn. 
Vele van heur aquarelln diendegn vor over te zettn ip keramiek, o.a. vo de firma *Boch* en de *Manufacture de Sèvres*.

Ip 't ende van heur leevn vound z' heur inspiroasje in 't begynhof van Gent, woa da z' ook gestorvn is.
## Externe koppelienge
*Marie-Anne Tibbaut, biografie
Karel van Neder-Lotharingen

[thumb|<center>[Lithografië van ca. 1850 met ipschrift: Stichter van Brussel ca. 976]]
**Karel van Neder-Lotharingen** (Laon, (953- Orléans, ca. 992) stamdeg of van de Westfrankischn tak van de Karoliengers, die in dien tyd ol uutgestorvn woarn in Ôost-Francië, mor in West-Francië woarn ze nog e keuniengsdynastie. 

Je was e zeune van Lodewyk IV, de keunienk van West-Francië, en Gerberga van Saksn, en e joungere broere van keunienk Lotharius.

Keizer Otto II  benoemdeg hem in 977 tout hertog van Neder-Lotharingen.

Karel wordt soms de stichter van Brussel genoemd omda zyn dochter Gerberga ’t groafschap Brussel (‘t gebied tusschn de Zenne en de Deyle, dat e stik van de Broabantgouwe was) cadeau krêeg vor heur trouw round 985–990 mè Lambert I, de groaf van Leuven. 

Deur under trouw wierd et groafschap Leuven verênigd met et groafschap Brussel, en doamee wierd de boasis geleid vo 't Hertogdom Broabant, dat in 1183/1184 gecreëerd gewist is.

## Vrouwn en jounges
Karel trouwde in 970 mè zyn êeste vrouwe, e dochter van Robert van Vermandois, groaf van Meaux en Troyes. Met heur had ie:
*Otto (970-1012), die hem ipvolgde as hertog van Neder-Lotharingen
J'hertrouwde round 975 met Adelaïde. Met heur had ie:
* Adelaïde 
* Gerberga, gravinne van Brussel, getrouwd mè Lambert I, groaf van Leuven
* Lodewyk
* Karel
*Ermengarde 
thumb|left|<center>Karel mè zyn broere Lotharius
Cens

thumb|<center>10 centiemn, vuuf cens of e klute, de voôrkant
thumb|<center>10 centiemn, vuuf cens of e klute, den achterkant

E **cent** is in vele landn 't hounderdste dêel van de muntêenheid. Ook den euro is ounderverdêeld in centjes. 
## België
In 1825, binst 't Hollands bewiend, is de (Fransche) frang ofgeschaft en vervangn deur den Hollandsche guldn. In 1832, achter de Belgischn ounofhankelikheid, is de Belgische frang officieel erkend.

Toet an de joarn 1930 wierd 't kopern geldstik van 1 centiem 'n holve cent genoemd en e stik van 2 centiemn 1 cent. De menschn rekendn in cens. Azo was 15 centiemn 7 cens en holf en 25 centiemn was 1 quartje of 12 cens en holf.

Volgens Fr. Duquet was 't er e verkloarienge vo die roare gewente. Achter 't vertrek van d' Hollanders in 1830 wildegen de Belgn geld van hunder eign en da was de frang. In 1833 han ze nog gin eign geldstikkn moa 't loagn in Brussel wel nog mêer of 50 miljoen Hollandsche stiksjes van 0,5 en 1 cent (1/100 van e guldn). De Belgn hen der ton nie beter ip gevoundn of van die Hollandsche geldstiksjes t' oversloan met e nieuwn ofdruk, 1 centiem ip de stikkn van 'n holvn Hollandsche cent en 2 centiemn ip de stiksjes van 1 cent. Moa met dat de Belgn 15 joar lank de cens gewend woarn hen ze die noame bluuvn gebruukn.

In 1860 kwoamn de geldstikkn van 5 en 10 centiemn in omloop. Ze wierdn ook 'n holve klute en e klute genoemd.
### Uutdrukkiengn
* vuuf sens van soorten: ollesoôrten
* gin vuuf sens wèird: waardeloos
* je zit dichte bie (of: ip) z'n sensen: jis gierig of profiettug
* 'k woaren gin sens mè weird: 'k woaren nie goêd, (ziêk of moê of med u koater)
* gin cens mer en:
## Externe koppelienge
* Muntn in Vloandern
Groafschap Brussel

[thumb|<center>[Lithografië van ca. 1850 met ipschrift: Stichter van Brussel ca. 976]]
‘t **Groafschap Brussel** (of Ukkel) was ’t mêest ôostelik stik van de Broabantgouwe, of ’t gebied tusschn de Zenne en de Deyle.

D’n oudste bekende noame van Brussel was Bruocsela en loater  Broekzele (Frans: Bruxelles), e soamnstellienge van  *broek* (moerassig land) en *sela* of  *zele* van ‘t Oudgermoans *sala* (nederzettienge).

In 977  kwam Karel, de joungste zeune van de Fransche keuniek  Lodewyk IV, hertog van Neder-Lotharingen.

Karel van Neder-Lotharingen wordt soms de stichter van Brussel genoemd, omdat ’n z’n dochter Gerberga ’t groafschap Brussel cadeau dêed vor heur trouw round 985–990 mè Lambert I, de groaf van Leuven van ‘t Huus Reginar (of de Reiniers). Deur under trouw wierd et groafschap Brussel verênigd met et groafschap Leuven.

De groavn van Leuven en Brussel krêegn round 1085/1086 ook ’t westelik stik van de Broabantgouwe,  of ‘t gebied tusschn de Dender en de Zenne. 

’t Was êest e Paltsgroafschap van Lotharingen gewist, mor achter d’n dôod van paltsgroaf Herman II van Lotharingen wierd et in lêen gegeevn an groaf Hendrik III van Leuven oender de vorm van e landgroafschap.

In meie 1106 kwam zyn broere en ipvolger, Godfried I van Leuven, ook hertog van Neder-Lotharingen en markgroaf van Antwerpn en doamee wierd de boasis geleid vo ’t hertogdom Broabant. 

In 1183/1184  wierdn de gebiedn van Godfried III van Leuven verênigd tout hertogdom en zyn oudste zeune  Hendrik I kwamt den êestn hertog van Broabant.
John Crombez

thumb|John Crombez in 2015
**John Crombez** (Ostende, 19 september 1973) is e West-Vlamsche socialist en docteur in d'economische wetenschappn. In de Regerienge-Di Rupo was 't ie stoatssecretoaris vo 't Bestrien van de sociale en fiscale fraude. Tusschn 2015 en 2019 was't hy vôorzitter van de sp.a. Sedert 2024 is't ie burgemêester van Ostende.

Vo de Vlamsche verkieziengn va 7 juni 2009 voert 'n lik politieke nieuwkommer de West-Vlamsche lyste an. E komt up, vanuut zyn thuusbasis Ostende, teegn Bart Tommelein (Open Vld), Jean-Marie Dedecker (LDD), Hilde Crevits (CD&V) en Geert Lambert (Groen). E verzeilde i moarte 2009 in e polemiek me de federale meerderheidspartien na anleidinge van hunder anpak va de economische crisis. Ze pleidooi vo bykommende inspanniengn teegn de crisis, kwam em op heftige reacties te stoan va onder andere Open Vld-voorzitter Bart Somers.

By 't ontbindn van 't parlement, de 4de meie 2010, kreegt 'n vo ze werk als gemeenschapssenateur e styve goeie beoordelienge va de gazettn De Morgen (4/5) en De Standaard (8/10). Je was azo by de beste 2 polletiekers van de 41 Nederlandstoalige senateurs.
 
## Carrière
Crombez studeerde economie (Universiteit Gent) en statistiek (Universiteit van Neuchâtel). 

Van 1996 toet 2003 was 't ie medewerker van de vakgroep financiële economie van den Universiteit van Gent en van 2003 toet 2004 adviseur van 't kabinet Overheidsbedryvn. 

In 2005 was 't ie eest kabinetschef van vice-eesteminister Johan Vande Lanotte en doarachter toet 2007 van Freya Van den Bossche. 

Van 2006 toet 2008 was 't ie voorzitter van sp.a Deinze en doarachter fractiesecretoaris van Koamer en Senoat. 

J' is ook docent economie an d' Hogeschole van Gent en voorzitter van voetbalclub VG Oostende. Vanof meie 2010 is 't ie voorzitter van de sp.a West-Vloandern en van 6 juli 2010 toet 6 december 2011 fractievoorzitter van de sp.a in 't Vlams Parlement. 

Van 6 december 2011 toet 11 oktober 2014 was Crombez Stoatssecretoaris vo Fraudebestrydienge in de Regerienge-Di Rupo.

By de gemêenteroadsverkieziengn in 2012 ist hy verkoozn vo de sp.a in Ostende.

By de Vlamsche verkieziengn van 2014 trokt hy de West-Vlamsche sp.a-lyste en ist hy were verkoozn toet Vlams Parlementslid. In september van da joar kwamt hy fractieleider.

In 2014 wierd hy docent publieke finansjes an den Universiteit van Hasselt.

In 2015 is John Crombez verkoozn ols vôorzitter van de sp.a. Doadeure ist hy gestopt ols Vlams Parlementslid en ist hy ols fractieleider ipgevolgd deur Joris Vandenbroucke.

## Externe koppelienge
* Website John Crombez
Piro

**Piro** is e bier van Lichtervelde.

't Is e zoetzeur bruun bier, noar 'n oud recept van 1900, da vroeger gebrouwn wierd deur brouwery Bevernagie van Lichtervelde (gestopt in 1981). Nu is Bevernagie allêne nog moar e drankcentrale en ze loatn de Piro nu brouwn by Brouwery Verhaeghe in Vichte. 

Sedert 1996 bestoat er nu ook 'Piro Blond', e bloend bier van hoge gistienge, da vo Bevernagie gebrouwn wordt deur Brouwery Van Eecke in Woatou.
## Noame
In de streke zeggn ze 'piro' teegn etwadde da goed is en styf straf. De noame komt doa van.
## Externe koppeliengn
*Piro Bruun
*Piro Blond
*Piro by culinair erfgoed
Zwitserland

**Zwitserland** (Duuts: *Die Schweiz*, Frans: *la Suisse*, Italioans: *la Svizzera*, Reto-Romoans: *Svizra*, Latyn: *Confoederatio Helvetica*), officieel de **Zwitsersche Boundsstoat** of **Zwitsersche Confederoasje** is e land in 't middn van Europa met Duutsland in 't nôordn, Frankryk in 't westn, Italië in 't zuudn, Ôostnryk en Liechtnstein in 't ôostn.

Administratief gezien is 't e federoale republiek die bestoat uut 26 kantongs. Zwitserland hèt e geschiedenisse van neutraliteit: in 1815 is deur 't Congres van Weenn d'êeuwige neutraliteit van 't land deur d'Europeesche grôotmachtn erkend. 't Is gin lid van d'Europeesche Unie, moar economisch wel styf afhankelyk van de EU.

D'n hoofdstad (de facto) is Bern. Andere grôote steedn zyn Zürich, Genève, Bazel, Lausanne, Luzern en Lugano.
thumb|left|Koarte van Zwitserland

## Bevolkienge
Zwitserland is gin noatiestoat. Der bestoat gin 'Zwitsersche etniciteit'. In plekke doarvan is Zwitserland e soamnlevienge van surtout vier inhêemsche etnische groepn: Zwitserduutschers (65%), Romandiërs (18%), Italioans-Zwitsers (10%) en Reto-Romoann (1%).

## Toaln
De nationoale en officiële toaln van Zwitserland zyn:
* Duuts, ols hoofdtoale geklapt deur 63,7% van de bevolkienge
* Frans, 20,4% 
* Italioans, 6,5% 
* Reto-Romoans, 0,5%

9,0% van de bevolkienge in Zwitserland sprikt nog een andere êerste toale lyk Albanees, Servo-Kroatisch, Portugees, Spoans, Iengels, Turks, Tamil, Arabisch en Nederlands.

't Duuts dat deur de Duutstoalige Zwitsers gesprookn wordt is Zwitserduuts, dat ip vele puntn verschilt  van 't Hoogduuts. 't Zwitsers Frans wykt in details ook of van 't officiëel Frans. 't Reto-Romoans wordt gesprookn in e dêel van 't kantong Graubünden.

## Administratieve indêlienge
't Besteur van 't land is decentroal geregeld, mè vele autonomie vo de gemêentes en de kantongs. 't Land telt officieel 26 kantongs. 

Van al die kantongs zyn de mêeste Duutstoalig. Genève, Vaud, Neuchâtel en Jura zyn Franstoalig, Wallis, Fribourg en Bern zowel Frans- ols Duutstoalig, Ticino Italioanstoalig en Graubünden Duuts-, Italioans- en Retoromoanstoalig.

Ip 't lêegste administratief niveau stoat de gemêente, woarvan dan der circa 2500 in Zwitserland zyn.
Luze

* Luuzn: Phthiraptera, orde van insectn 
* Oofdluze: *Pediculus humanus capitis*
* Schoamluuzn: especialiseerd voun up dikker oar te leevn (lik schoam- en okseloar)
* Bladluuzn: verschillige sôortn, zuugn zop uut plantn, gin echte familie van geweune luuzn
* Planteluuzn: klindere bladjes die in 'n oksel van aar bloars en takkn groein. Nie goed voun d'upbriengste en doavôorn moet er *eluusd* zyn (die bladjes oftrekkn)
* Enneluuzn: leevn up enn en zuugn doar ouk bloed van
Paedophryne amauensis

***Paedophryne amauensis*** is e dounkerbruun puutje van de familie van de smalbekpuutn en toet nu toe de klêenste gewervelde bêestesôorte ter weireld. 't Bêestje komt moa zeevn toet acht millimeter grôot.
 
't Puutje is al in ogustus 2009 ountdekt in Papoea-Nieuw-Guinea, moa de sôorte is moa beschreevn in januoari 2012. De bioloogn hen hem *Paedophryne amauensis* genoemd, me verwyzienge noa 't dorp Amau, woa dan z' hem den êeste kêe gevoundn hen.
 
't Bêestje het amper ountwikkelde têens en relatief grôot' oogn. 't Is surtout 's nuchtens en 's oavends actief en 't makt e scherp, schril leevn. 't Is styf gevoelig vor uutdrogienge en 't leeft doarom tusschn vochtige bloarn in tropische busschn. 
thumb|left|<center>Plekke woa dan ze gevoundn zyn
Oekraïne

**Oekraïne** (Oekraïens: Україна) is e land in Ôost-Europa dat in 't zuudn grenst an de Zwarte Zêe, in 't ôostn an Rusland, in 't nôordn an Wit-Rusland en in 't westn an Pooln, Slovakeye, Hongareye, Roemenië en Moldavië. Oekraïne is achter Rusland 't grotste land van Europa. 't Is wel 't grotste land da *hêelegans* in Europa ligt. 

D'n hoofdstad is Kiev. Andere grôote steedn zyn Charkov, Dnipro, Odessa, Donetsk, Zaporizja en Lviv. Drie grôote riviern loopn deur 't land: de Dnjepr, de Dnjestr en de Donets.

Te nôordn van Kiev ligt Tsjernobyl woa dat er in 1986 e kernrampe gebeurd is.
thumb|left|Koarte van de Russische invoasie van Oekraïne in 2022
Stoatie van Heist

De **stoatie of de stoasje van Heist** is e stoasje langst spoorlyne 51B (Brugge - Knokke) in Heist, gemêente Knokke-Heist. Vo 1906 liep de verbiendienge mè Brugge nog langst spoorlyne 51 over de stoasje van Blanknberge. Tusschn 1906 en 1983 liep 't ie via spoorlyne 51A over Zêebrugge. 

De kusttram, angeleid in 1890, zorgt nu vo de verbiendienge met d' andere kuststoasjes.
Luc Descamps

thumb|Luc Descamps, oktober 2008 
**Luc Descamps** (Wilryk, 27 april 1962) is e Vlamsche schryver die surtout jeugdboekn schryft. J' is gekend deur de reekse *De donkere getallen*, bestemd vo joungers van 10 tout 14 joar. Mè 't boek *De donkere getallen III: de grot van Merlijn* het ie in 2007 den êeste prys gewonn van de 'Kinder- en Jeugdjury Vlaanderen'. Je schrêef ook 't boek *Kristal van de hoop*.

Descamps lêerde vôort vo moderne toaln, en je was lêroare Nederlands, Iengels en Duuts. 
## Pryzn
* 2002 - *De dodelijke pijp*: derde prys, 'Kinder- en Jeugdjury Vlaanderen'
* 2003 - *Kleuren*: êeste prys 12 tout 14 joar, 'Kinder- en Jeugdjury Limburg'
* 2004 - *Schaduwwereld*: twêede prys 12 tout 14 joar, 'Kinder- en Jeugdjury Vlaanderen'
* 2007 - *De donkere getallen III: de grot van Merlijn*: êeste prys 10 tout 12 joar, 'Kinder- en Jeugdjury Vlaanderen'
* 2020 - *En ik dan?* 'Kinder- en Jeugdjury Vlaanderen'
## Externe koppelienge
* Officiële website
Karel De Flou

**Karel De Flou** (Brugge 9 juli 1853 - 27 juni 1931) was e West-Vlamschn historieker, filoloog en platsnaamkundigen. 't Was een echte bruggelienk en je was stief ginteresseird in de studie van de platsnamen, eest van Brugge en metten tied van heel de streeke tusschen de Schelde toe an de Somme in 't Fransche, wo dasse heel vroeger ook Vlamsch klaptegen.

## Leevn
thumb|Kafte van t'eeste deel van zyn Woordenboek der ToponymieKarel De Flou is an zyn dertiên joar gestopt me noa 't schole te goan, achter das zien voadar dôgegoan was. Da familie en ha gin geld en je wierd noodgedwoengen klerk by de Provinsje West-Vloandern. Vele joarn an e stik leêrde De Flou toaln en geschiêdenisse ip zyn eign. Je was surtout g'interesseerd in toponymie. Zyn eêste gedrukte bydroage gieng over de naam'n van de Brugsjche stroaten. Vanof 1879 begost ie de platsnaam'n te verzoameln. J'had ook loater goe contacten mê Guido Gezelle, die kalant gewist had bie zyn voader, mo tonne wast ie tie joenk en z'hên makoar mo vil loater leer'n kenn'n.

Zyn publicoasjes woarn stief g'apprecieerd. Je wierd lid van de 'Keuninklike Vlamsche Academie vo Taal en Letterkunde' en je kreêg 'n eêredoctoroat van de Katholieke Universiteit van Leuven.

In 1911 wierd ie besteurslid van 't 'Genootschap voor Geschiedenis te Brugge'. Zyn groot werk was biekans gereed ottie in 1931 dôgegoan is, en 'tis Zosef De Smet, dia d'uutgave van de latste deel'n in order gebracht hêd.

Zyn meêsterwerk is 't 'Woordenboek van de toponymie in Westelijk-Vlaanderen'.

## Publicoasjes
* *Geschiedenis der Kerels van Vlaanderen* (1877)
* *Schets der Nederlandsche Taal en der Taalstudie in de Nederlanden*, (1883-84)
* *Cartularium van kerk en armendisch van Sint-Michiels* (1895)
* *Promenades dans Bruges* (1899, uitg. Aug. Bénard, Luuk, 233 blz. )
* *Een lofdicht op het Heilig-Bloed* (1905)
* *Woordenboek der toponymie van Westelijk Vlaanderen, Vlaamsch Artesië, het Land van den Hoek, de graafschappen Guines en Boulogne en een gedeelte van het graafschap Ponthieu*, Brugge 1914-1938, 17 boekdeêln.
* *Over bronnen voor Toponymie. Inleiding tot de studie van de Vlaamsche plaatsnamen*, Brussel, 1929.
Bruno Huygebaert

**Bruno Huygebaert** (Merksem, 6 november 1961 - 24 december 2011) was e Vlamsche journalist die by de VRT werkte.
## Leevn
Huygebaert groeide ip in Borgerhout en je gieng doa noa 't Xaveriuscollege. Je leêrde loater Klassieke Filologie an den Universiteit van Antwerpn en Leuven. Doarachter deêd ie nog 'n extra joar oudheidkunde en kunstgeschiêdenisse. In 1985 hoalde 't ie e master in de klassieke cultuur an den Universiteit van Stellenbosch in Zuud-Afrika. Je weunde in Kontich.

Bruno Huygebaert begost zyn carrière in 't oenderwys en 't bedryfsleevn. In 1990 begost ie als radiojournalist by de VRT. 

Huygebaert was dikwils moderateur by debattn over verschillige oenderwerpn lik over de communautaire problematiek in België, de vakboendn en polletiek in 't algemeên, moar ook over steednbouw, informoasje- en communicoasjetechnologie en economie.

Vo zyn carrière als journalist was Huygebaert actief in de 'Vlamsche Bewegienge'. Je was besteurslid van 't 'Taal Aktie Komitee'.

Bruno Huygebaert is oenverwachts gestorvn. Je was nog moa 50 joar. 

## Publicoasjes
*1995: *Splitsen of delen* (Standaard Uitgeverie), met oendertitel  *Naar een federalisering van de sociale zekerheid?*.
*juni 2001: *Opkomst en val van [[Lernout en Hauspie]]* (Uitgeverie Houtekiet) 
*juli 2006: *Het generatiepact* (Standaard Uitgeverie), met oendertitel *Wat verandert er voor u?*
550 v.Chr.

553 v.Chr. - 552 v.Chr. - 551 v.Chr. - **550 v.Chr.** - 549 v.Chr. - 548 v.Chr. - 547 v.Chr. 
## Gebeurtenissn
thumb|Korinthische kroater, ca. 550 v.Chr.
*In den yzertyd is zout styf vele weird. 't Is van grôot belang vo 't bewoarn van eetnswoarn en 't wordt ook gebruukt vo 't bewerkn van beêstevelln. Roend da kostboar product is 't er langst de Belgische kust e belangryke commerce oentstoan. De Morienn en de Menoapiërs hen under gespecialiseerd in 't ziêdn van zout. Under groendgebiêd is ryke an lagunes en 't wordt geregeld overstroomd. Ip die drassige vlaktn oentstoan nateurlikke zoutmynn. De zoutoentginnienge wordt gecontroleerd vanof de versterkte vestienge ip de Kemmelberg. Van doaruut is de kustvlakte en 't Vlams binneland goêd t' overziên. Ip de Kemmelberg zyn loater prachtige Grieksche voazn gevoendn die verzekers kostn betoald wordn met under zout. 
*De Keltn moaken den oversteek noar Iengeland, woadeure dat de Keltische Hallstatt-cultuur doar ook begunt.
*D' Etruuskn bezettn de Po-vlakte. Langst d' Adriatische Zeê en d' Alpn leggn ze boann an. Azo pakkn z' e deêl van de commerce van Grieknland over. 
*De Grieksche kunste komt assan moa meêr oender invloed van d' Egyptische kunste.
*Cyrus II de Grôotn, stichter van 't Perzisch Ryk, versloat  Astyages, keunienk van de Meedn, 'n Iranees volk.
Zout

***Zout** vor in 't  eetn: Keuknzout of Zêezout
*Zout (scheikunde): verbiendiengn woaby dat de componentn teegngesteld geloadn zyn
**Natriumchloride 
**Magnesiumsulfoat
**Natriumsulfoat
*Zout (smoake): êen van de vuuf smoakn
*Strôoizout: zout vor ip de boane te strôoin os 't gleddig is
Moeskroen

**Moeskroen** of **Moeschroen** (Frans: *Mouscron*) is e stad en faciliteytngemêente in de provinsje Henegouwn in Picardisch Wallonië. De stad telt e goeie 58.000 inweuners.

Vo 't officieel vasteleggn van de Belgische toalgrenze in 1963, ôordigde de stad by de provinsje West-Vloandern.

## Dêelgemêentn
De gemêente telt neffest Moeskroen zelve nog de dêelgemêentn  Dottenys (*Dottignies*), Lowiengn (*Luingne*) en Herzêeuw (*Herseaux*). 


De gemêente Moeskroen grenst an de volgende gemêentn en dorpn:

### Koarte
thumb|400px|left|Moeskroen, dêelgemêentn en gebeurs. De gilwe gebiedn zyn bebouwd.

## 't Zien weird
*'t Groavnkastêel 
*De Saint-Barthélemykerke
*'t Stadhuus 
*'t Stadspark
*Picardisch huus

Ofbeeldienge: Château des Comtes J1.JPG |Groavnkastêel
Ofbeeldienge: 0 Mouscron 051003 (3).jpg |Saint-Barthélemykerke
Ofbeeldienge: Mouscron JPG01.jpg |Stadhuus
Fransche Revoluusje

thumb|De 'Bestormienge van de Bastille' deur Jean-Pierre Houël
De **Fransche Revoluusje** (1789-1799) was e politieke omwentelienge an 't ende van d' 18ste eêuwe, woaby dat de Fransche absolute monarchie (Ancien Régime) ofgezet is en d' Eêste Fransche Republiek ipgericht. 

De constitutionele en ideologische hervormiengn giengn gepoard me burgeroorloge en terreur. De macht en de privileges van oadel en geêstelikheid wierdn beperkt in 't voôrdeêl van de burgerie. De 'Bestormienge van de Bastille' (14 juli 1789) wordt anziên lik 't begun van de revoluusje, moa feitelik was 't byeênroepn van de Stoatn-Generoal (vo 't eêst in 175 joar) d' anleidienge. 

De Fransche Revoluusje het e groôtn invloêd g’hed ip Frankryk, moar eigntlik ip heêl Europa.
Zout (smoake)

thumb|Zoutkristalln (NaCl)
**Zout** is êen van de vuuf smoakn, neffest zoete, zeur, bitter en umami.

De belangrykste zoute smoakn zyn natriumchloride (keuknzout) en kaliumchloride. In e woaterige omgeevienge, lik in 't spêeksel, vervalln die stoffn  in Na+ en K+ ioonn en verandern de loadienge in de receptorcelln in de tounge. Ze briengn azo e reacsje ip gank die ervoarn wordt lik e zoute smoake.
Regio Biobío

thumb|right|245px|<center>Koarte van regio Biobío
De **regio Biobío** (in 't Spoans: *Región del Biobío*) is één van de 15 regio's van Chili met 2,04 miljoen inweuners in 2010. 't Wordt ook wel den achtste regio genoemd (angeduud me 't Romeins cyfer VIII). Den hoofdstad is Concepción. De regio grenst an de regio Maule (VII) in 't noôrdn, Argentinië in 't oôstn, de regio Araucanía (IX) in 't zuudn en de Stilln Oceoan in 't westn.

* Ippervlak: 37.069&nbsp;km²
* Bevolkiengsdichtheid: 55 inw./km²
* Klimoat: Middellands Zeêklimoat.

## Provinsjes en gemeêntn
De regio Bío-Bío bestoat uut vier provinsjes en 54 gemeêntn:





De Río Biobío is de gekendste riviere.

## Externe koppelienge
* Officieeln website va Regio Biobío {es}
Renée

**Renée Sys**, artiestenoame geweune **Renée**, (Assebroeke, 10 januoari 1984) is e West-Vlamsche zangeresse en liedjesschryfster. Ze groeide ip in Syseêle en weunt nu in Drongen.

Ze gienk noa de middelboare schole in 't Sint-Andreaslyceum in Sinte-Kruus en ton noa 't RITS in Brussel, woada z' eêst filmregie studeerde. Doarachter volgde ze nog twee masterjoarn 'schryvn'.

In 2009 was z' ofgestudeerd en schreêf z' oender andere muziek vo de film *Noordzee-Texas* en de documentaire *Dikke vrienden* van Marc Didden, woa da z' ook research voôrn gedoan het.

In 't begun zoeng ze me Mark Lanegan, Isobel Campbell, Ruben Block (Triggerfinger) en Lady Linn. Doarachter vormde z' e vaste groep roend heur, me muzikantn Eva Bruneel, Pieter Elias, Stijn Engels en Gunter Deleu, woamee da z' heur eêste ploate uutgebrocht het. Ze ziengt ook in de Kortykse groep Ansatz Der Maschine.
## Albom
2012 : Extending playgrounds
#The Fear (1:21)
#Little Soldier (3:28)
#Dum Dum Dum (3:13)
#Like a Balloon (2:30)
#Fish Kiss (3:36)
#Elegant Elephant (3:18)
#Ferdinand (4:37)
#Hand on My Head (3:40)
#Tik a Tak (2:04)
#Space Shuttle Sex (3:57)
#Bellydancer (3:44)
#Giggle (5:38)

## Externe koppelienge
*Heur website
Eric Vanderaerden

thumb|Eric Vanderaerden, Tour de France 1993
**Eric Vanderaerden** (Herk-de-Stad, 11 februoari 1962) is e Vlamsche coureur, die in de joarn tachntig vo de Panasonicploeg van Peter Post rêed. Je was prof van 1983 toet 1996 en je won 138 koersn en etappes in zyn carrière, woarounder verschillige klassiekers.

Van 2005 toet 2006 was 't ie ploegleider by Yawadoo-Colba-ABM en ip 't ende van ogustus 2006 van Team Cyclingnews.com, 'n Australische continentoale ploeg. 

## Belangrykste overwinniengn
Bristol

__NOTOC__

**Bristol** is e stad, unitary authority en ceremonieel groafschap in 't zuudwestn van Iengeland.
## Dêelgemêentn
Ashley, Avonmouth, Bedminster, Bishopston, Bishopsworth, Brislington East, Brislington West, Cabot, Clifton, Clifton East, Cotham, Easton, Eastville, Fillwood, Fishponds, Frome Vale, Hartcliffe, Henbury, Hengrove, Henleaze, Hillfields, Horfield, Kingsweston, Kingswood, Knowle, Lawrence Hill, Lockleaze, Redland, Southmead, Southville, St George East, St George West, St Pauls, Stockwood, Stoke Bishop, Westbury on Trym, Whitchurch Park en Windmill Hill.
## Cultuur en kunst
### Theoaters en concertzoalen
* Theoater Bristol Old Vic
### Festivols
* Bristol International Balloon Fiesta
* Bristol Harbour Festival

## Transport en verkêer
Over d'autostrade ku je vanuut Bristol den M4 pakkn richtienge ôostn no Londn en westn no Wales, en den M5 richtienge noordn no Birmingham en zuudwestn no Plymouth.

D'r zyn twêe belangryke stoaties - Bristol Temple Meads en Bristol Parkway.

D'Internationoale Luchtoavn Bristol Airport ligt oengevêer 13&nbsp;km te zuudn van 't center van Bristol.

Ofbeeldienge:River.avon.from.balloon.bristol.arp.jpg |Bristol
Ofbeeldienge:Bristol_Clifton_Suspension_Bridge.JPG |Clifton Suspension Bridge


## Bekende Bristolians
* Damien Hirst (1965) Kunstschilder
* Robert Wyatt (1945) Muzikant (Soft Machine)
* Peter Higgs (1929) Wiskundign
Guido Van Sweevelt

**Guido Van Sweevelt** (Mortsel, 15 april 1949) is e Vlamsche coureur die prof was tusschn 1972 en 1982. In 1978 et ie de Driedoagsche van De Panne gewonn.
## Belangrykste resultoatn
**1969**
*25px Belgisch kampioenschap by de militairn
**1973**
*Omloop Schelde-Durme: 3dn
*Roende van België, 5e etappe a: 1stn
*Omloop Mandel-Leie-Schelde: 2dn
**1975**
*Roende van Limburg: 1stn
*Roende van België, 5e etappe b: 1stn
**1976**
*Roende van Holland, b: 1stn
*Roende van België, 5e etappe b: 3dn
**1977**
*Driedoagsche van De Panne, 1e etappe: 3dn
*Driedoagsche van De Panne: 3dn
*Roende van België, 2e etappe: 2dn
*Roende van België: 2dn
**1978**
*Etoile de Bessèges: 3dn
*Driedoagsche van De Panne, 3e etappe: 3dn
*Driedoagsche van De Panne: 1stn
*Dweirs deur Vloandern: 3dn
**1979**
*Vierdoagsche van Duunkerke, 2e etappe: 3dn
*Roende van Limburg: 1stn
**1980**
*Vierdoagsche van Duunkerke, 2e etappe: 1stn
*Vierdoagsche van Duunkerke, 4e etappe: 3dn
*Dweirs deur Vloandern: 2dn
**1981**
*Driedoagsche van De Panne, 1e etappe a: 3dn
## Externe koppelienge
*De Wielersite
Julien Vervaecke

thumb|Julien Vervaecke Tour de France 1929
**Julien Vervaecke** (Deisel, 3 november 1899 - Roncq (Frankryk), meie 1940) wos ne West-Vlamsche coureur. Je wos prof van 1924 toet 1936. In 1930 het ie Parys-Roubaix gewonn. Je wos dn oedere broere van Félicien Vervaecke, die ook profcoureur wos. 

In meie 1940, by 't uutbreekn van de Twidde Weireldoorloge, is 't ie dôodgeschootn gewist deur e detachement van 't Brits leger omdat ie zyn huus nie wildege ofstoan. Zyn stoffelik overschot is moa weekn loater gevoendn an de Frans-Belgische grenze. De juste doatum van zyn dôod is nôais geweetn. 
## Belangrykste uutsloagn
**1925**
*Circuit Franco-Belge: 1stn
**1926**
*Circuit Franco-Belge: 1stn
**1927**
*Zestienste etappe Tour de France: 1stn
*Tour de France: 3dn
**1928**
*Omloop van België: 1stn
*Tour de France: 5dn 
**1929**
*Viftienste etappe Tour de France: 1stn
*Tour de France: 8stn
**1930**
*Parys-Roubaix: 1stn
**1931**
*Tour de France: 6dn
**1932**
*Parys-Brussel: 1stn
Tyler Farrar

thumb|Tyler Farrar
[thumb|Tyler Farrar juste vo de start van [Dweirs deur Vloandern 2012 in Roeseloare]]
**Tyler Farrar** (Wenatchee, Washington, 2 juni 1984) is en Amerikoansche coureur. 't Is e goein tydryder, moa surtout sprinter.

Farrar is styf populair in Vloandern, omdat ie al joarn in Gent weunt en goed Vlams klapt.
## Belangrykste resultoatn
De Canadien

thumb|De Canadien
**De Canadien** (Iengels: *Saint Julien Memorial* of  *The Brooding Soldier*) is e Canadees oorlogsmonument by Sint-Juliens (Langemark). 't Stoat ip 't kruuspunt van de Brugseweg en de Zunnebeekestroate (Vancouver Corner) in e park me roozn en conifeern. 't Monument is ipgedreegn an de meêr of 2000 Canadeesche militairn die an under ende kwoamn by den eêste goazeanval binst de Twidde Slag om Yper in den Eêste Weireldoorloge.

't Beeld stoat ip e vierkant plateau met an weerskantn e boogvormign uutsproeng. 't Is e piloare van 10 meter hooge, me van boovn de buste van e Canadeesche soldoat die lik an 't peizn is over 't lot van zyn gesneuvelde moatn. Je stoat me geboogn kop, gericht noa de plekke vanwoa dat den 22stn april 1915 de chloorgoaze kwam angedreevn. Zyn handn rustn ip en ommegekeêrd geweir, kolve noa boovn. Die hoedienge 'Arms reversed' is de traditioneele militaire groêt an de gesneuveldn. Van voôrn ip de piloare stoat in groôte letters 'CANADA'. 

An de zykantn van de piloare zijn paneêln angebrocht met ipschriftn in 't Iengels en 't Frans die e korte soamnvattienge zyn van de Canadeesche bydroage binst de twidde slag om Yper. An de voêt van de piloare, langst de rechterkant, stoat de noame van den oentwerper en 't joartal: F.C. Clemeshaw 1921. In e booge roend de piloare zyn ip 't plateau de volgnde oriëntoasjepyln angebrocht : Ypres, Boesinghe, Hooghe, Zonnebeke, Passchendaele, Poelcapelle en Langemarck. Da zyn de plekkn met e speciale beteêkenisse vo de slag. 

Achter 't monument stoat e kastje me 't bezoekersregister. 

't Monument is ing'huldigd gewist den 8ste juli 1923 ten elvn ip e zundag. Den hertog van Connaught (broere van de Britse keunienk) en Prins Leopold van België woarn ip de plechtigheid.

De Canadien kwam in 2009 e beschermd monument.

## Externe koppeliengn
*Canadees Monument ip wo1.be
*Onroerend erfgoed
Emma Meesseman

thumb|Emma Meesseman, Fenerbahçe in 2025
**Emma Meesseman** (Yper, 13 meie 1993) is e West-Vlamsche basketspeelster die ip de centerplekke speelt. Z' is de Belgische speelster van 't joar 2011 en 2012. In februoari 2012 is ze verkoozn toet beste FIBA Europeesche jeugdspeelster van 't joar.

Z' is de dochter van Sonja Tankrey, internationaal basketspeelster gewist en Belgische speelster van 't joar 1982.

De 4e juni 2012 è z' e vierjoarig contract getekend by de Russische topclub Spartak Moskou die eur d' eêste twi joar uutgelêend et an de Fransche ploeg ESB Villeneuve-d'Ascq.

De 14e meie 2013 speelt Emma Meesseman by de WNBA, woa dat de beste basketspeelsters ter weireld speeln. Z' is gedraft deur de Washington Mystics.  Achter Ann Wauters wordt ze de twidde Belgische speelster in de WNBA.

Ofbeeldienge:Lotto Young Cats 2012.jpg |Emma Meesseman (n° 11) met de Lotto Young Cats, Euro Cup Women 2011-2012
Ofbeeldienge: 20131005 - Open LFB - Villeneuve d'Ascq-Basket Landes 067.jpg|Villeneuve d'Ascq-Basket -  Landes

## Carrière
*Blue Cats Ieper
*2012-2014:  ESB Villeneuve-d'Ascq
*2014-2016:  WBC Spartak Moskou Regio
*2016- ........  UMMC Ekaterinburg
WNBA:
*2013-2020: Washington Mystics
*2022-........: Chicago Sky
## Prestoasjes
*MVP EK U16 (in Napels, Italië) en U18 (Oradea, Roemenië) 
*Belgische basketspeelster van 't joar 2011 en 2012
*FIBA Europeesche jeugdspeelster van 't joar 2011
*Kampioen van België 2012 met de Crack Blue Cats van Yper
*Beker van België 2012 met de Crack Blue Cats van Yper
*2013: Fransche belofte van 't joar
## Referensjes

## Externe koppeliengn
*Emma Meesseman ip Eurobasket
*Speelster van 't joar
Joseph Hoste

thumb|<center>Joseph Hoste
**Joseph Hoste** (Sinte-Kruus, 3 februoari 1833 - Blankenberge, 12 juni 1899) was e West-Vlamschn architect.
## Leevn en werk
Joseph Hoste begost zyn carrière in Brussel, moar achter zyn schiddienge van Maria De Burbure kwam 't ie noa Blanknberge woa da zyn zuster Marie weunde. Zy was ip da moment al weeuwe van reder Pierre De Vos en ze was hertrouwd met hotelier Adolphe D'Hondt. In 1878 hertrouwde Joseph Hoste zelve me Léonie D'Hondt, e joengere zuster van zyn schoônbroere. De joenge vrouwe stierf al in 1879, kort achter de geboorte van under dochter Marthe.

Van 1875 toet 1899 was Joseph Hoste den belangrykstn 'bouwmeêster' in Blanknberge. Je makte in 1873 en algemeên plan van anleg vo Blanknberge en je bouwde in de noaste joarn verschillige openboare gebouwn in de stad, lik 't slachthuus, de vismyne, de ryksmiddelboare schole en de Sint-Rochuskerke. J' oentwierp ook e verplatsboare muziekkioske. 

Ofbeeldienge: Blankenberge Bibliotheek-Rijksmiddelbareschool.jpg|Ryksmiddelboare schole, nu bibliotheke
Ofbeeldienge: Blankenberge - Sint-Rochuskerk 2.jpg|Sint-Rochuskerke

## Graf
't Grafmonument da Joseph Hoste verzekers zelve oentwierp vo zyn vrouwe Léonie, stoat in de middelste gank van 't Blanknbergs kerkhof. 't Is gemakt in neo-gotische styl en der is roô zandsteên, blauwn hardsteên en wit marmer voôrn gebruukt.

Den bouwmeêster zelve wierd in 1899 begroavn neffest zyn vrouwe. Loater is ook zyn oudste kleêndochter Fernande Goetghebeur en heur vint Thomas Julien in 't graf bygezet.
thumb|left|<center>Graf van Joseph Hoste ip 't Blanknbergs kerkhof
Roenk

**Roenk**  (Frans: *Roncq*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Oalewyne, Neuville-en-Ferrain, Terkoeje, Bonduwe, Linsele en Busbeke.

In 't zuudn van de gemënte, ip de boane noa Rysel, ligt 't gehucht *Blanc Four*.

## Beziensweirdigheedn
*De Sint-Piatuskerke in 't dorpscenter
*De Sint-Rochuskerke in 't gehucht Blanc Four
*'t Gemeêntelik kerkhof me 22 Fransche en 2 Britsche oorlogsgroavn uut den Eêste Weireldoorloge.


Ofbeeldienge:RoncqCentre.JPG|Dorpscenter en Rue de Lille
Ofbeeldienge:Mairie-Roncq.jpg|Stadhuus
Ofbeeldienge:Annexe-mairie.jpg|Bygebouw van 't stadhuus
Ofbeeldienge:RoncqEglise.JPG|Sint-Piatuskerke